পরীক্ষা চলার সময়ে দিল্লির একাধিক স্কুলে বোমাতঙ্ক

ওয়েবডেস্ক- পুজোর আগেই দিল্লি স্কুলে (Delhi School) ফের বোমাতঙ্ক (Bomb Threat)। সেপ্টেম্বর মাসেই এই নিয়ে প্রায় তিনবার বোমাতঙ্কের ঘটনা ঘটল। ফলে গোটা দিল্লি জুড়ে আতঙ্ক ছড়িয়েছে। স্কুলগুলিকে নিশানা করে বার বার মানুষের মধ্যে এই ভয় ছড়িয়ে দেওয়া হচ্ছে। শনিবার দিল্লি পাবলিক স্কুল, কৃষ্ণ মডেল পাবলিক স্কুল এবং সর্বোদয় পাবলিক স্কুলে ফের বোমাতঙ্কের ঘটনায় আতঙ্ক তৈরি হয়েছে। এছাড়াও রাজধানীর নজফগড় এলাকার বেশ কয়েকটি স্কুলে বোমা হামলার হুমকি আসে। গোটা দিল্লি জুড়েই কড়া নিরাপত্তা (Strict Security) ।

পুলিশ সূত্রে খবর, এই হুমকি যখন আসে তখন স্কুলগুলিতে চলছিল পরীক্ষা। ফলে পড়ুয়ারা ছিল স্কুলের মধ্যেই। ফলে স্কুল কর্তৃপক্ষ সহ স্কুল শিক্ষার্থী থেকে অভিভাবকদের মধ্যে আতঙ্ক ছড়িয়ে পড়ে। তড়িঘড়ি স্কুল খালি করে পড়ুয়াদের বাড়ি পাঠানোর ব্যবস্থা করা হয়।

শনিবার সকাল ৬.৩০ মিনিট নাগাদ নজফগড়ের একটি স্কুল থেকে দিল্লির দমকল বিভাগ থেকে প্রথম ফোন করা হয়। খবর পেয়েই দ্রুত ঘটনাস্থলে যায় পুলিশ ও বোমা নিষ্ক্রিয়কারী দল। স্কুল থেকে নিরাপদ দূরত্বে সরানো হয় কর্মীদের। পরীক্ষা থামিয়ে পড়ুয়াদের বাড়ি পাঠিয়ে দেওয়া হয়।

আরও পড়ুন- জল খেয়ে পুদুচেরিতে মৃত্যু ৬ জনের! সরকারের বিরুদ্ধে সরব বিরোধীরা

উল্লেখ্য, এই বছরের প্রথম থেকেই প্রায় দিল্লি সহ গোটা এনসিআর জুড়ে বোমাতঙ্কের হুমকি আসে। যার জেরে নিরাপত্তা বাড়ানো হয়। গত আট মাসে প্রায় ১৫০টি স্কুল ও কলেজে বোমাতঙ্ক ছড়ানো হয়। এই মাসের শুরুতেই মুখ্যমন্ত্রীর কার্যালয় ও মৌলানা আজাদ মেডিক্যাল কলেজ উড়িয়ে দেওয়ার হুমকি ইমেল আসে। গত সপ্তাহে দিল্লি হাইকোর্টেও বোমা হামলার হুমকি আসে। আদালত চত্বরে নিরাপত্তা বাড়ানো হয়। তাজমহলেও গতবছর ও এই বছর বোমা হামলার হুমকি দেওয়া দেওয়া। জারি করা হয় কড়া সতর্কতা।

দেখুন আরও খবর-